Al Pacino op die verhoog en die silwerdoek

duimnael|Pacino in *Serpico* (1973) duimnael|Pacino en Penelope Allen in *Dog Day Afternoon* (1975)duimnael|Pacino in *The Basic Training of Pavlo Hummel* (1977)
Al Pacino is 'n Amerikaanse verhoog- en rolprentakteur. Sy rolprentdebuut vind in 1969 plaas met die komediedrama *Me, Natalie*. Sy eerste hoofrol was in die 1971 dramarolprent *The Panic in Needle Park*. Die volgende jaar het hy die rol vertolk van Michael Corleone in die geniale misdaad-dramarolprent *The Godfather*. Hy sou weer die rol speel in die opvolgfilms hierop, *The Godfather Part II* (1974) en *The Godfather Part III* (1990). Vir sy rol in die 1973-rolprent, *Serpico*, waarin hy die rol vertolk het van Frank Serpico, wen hy die Golden Globe-toekenning vir beste akteur in 'n dramarolprent. In 1977 vertolk hy die rol van Bobby Deerfield in die gelyknamige rolprent. In 1983 vertolk hy die rol van Tony Montana in die meesterlike misdaad-dramarolprent *Scarface*, wat beskou word as een van die beste bendefilms ooit en as 'n kultusrolprent (sien ook: lys van kultusrolprente)  beskou word.

In die 1990's het Pacino in verskeie rolprente verskyn soos *Frankie and Johnny* teenoor Michelle Pfeiffer (1991), *Glengarry Glen Ross* (1992; as Richard Roma), die meesterlike *Scent of a Woman* saam met Chris O'Donnell (1992), ''Carlito's Way* saam met Sean Penn (1993), *Heat* saam met Robert De Niro (1995), die meesterlike *Donnie Brasco* saam met Johnny Depp (1997), *The Devil's Advocate* teenoor Keanu Reeves (1997) en *Any Given Sunday* saam met Cameron Diaz (1999). Vir sy rol in *Scent of a Woman'' verower hy die Oscar vir Beste Akteur en sy tweede Golden Globe-toekenning vir beste akteur in 'n dramarolprent. 

In die vroeë 2000's verskyn hy in *Insomnia* saam met wyle Robin Williams (2002), *Simone* saam met Catherine Keener (2002), die spanningsrolprent *88 Minutes* (2007) en as Shylock in *The Merchant of Venice* (2004). In 2007 vertolk hy die rol van Willie Bank in ''Ocean's Thirteen*, die derde rolprent van die *Ocean's*-reeks, en die laaste rolprent van die *Ocean's*-trilogie. Die volgende jaar verskyn hy in die aksiespanningsrolprent *Righteous Kill*, weer teenoor De Niro. In 2014 vertolk hy die rol van Simon Axler in *The Humbling* asook A.J. Manglehorn in *Manglehorn''. In 2015 speel hy Danny Collins teenoor Annette Bening in die gelyknamige komediedrama-rolprent, in wat slegs beskryf kan word as 'n spitsvondige, geniale en meesterlike rol. Die rolprent is geïnspireer deur die ware verhaal van die folk-sanger Steve Tilston. In 2019 speel hy 'n klein rol in Quentin Tarantino se meesterlike dramarolprent *Once Upon a Time in Hollywood*, hy vertolk ook die rol van Jimmy Hoffa in *The Irishman*, die vierde rolprent waarin hy en De Niro saamwerk. In 2021 vertolk hy die rol van Aldo Gucci in die biografiese misdaadsdramarolprent *House of Gucci*, geregisseer deur Ridley Scott.

Pacino se werk vir televisie sluit in HBO se 2003-minireeks *Angels in America*, waarin hy die rol vertolk van die Amerikaanse prokureur en staatsaanklaer Roy Cohn, sowel as die 2010-biografiese televisiefilm ''You Don't Know Jack'', waarin hy die rol vertolk van die Amerikaanse patoloog en voorstander van genadedood, Dr. Jack Kevorkian. Vir beide rolle ontvang hy die Golden Globe-toekenning vir beste akteur in 'n minireeks of televisiefilm, wat dit respektiewelik sy derde en vierde Golden Globe-toekenning maak. Hy het ook gespeel in die sameswerings-stromingstelevisiedramareeks *Hunters* (2020–2023).

## Rolprente 
## Dokumentêre rolprente 
180px|duimnael|Pacino by JDIFF 2012 vir *Wilde Salomé*

## Televisie 
## Toneelstukke 
## Videospeletjies 
## Verwysings 
## Eksterne skakels 
*